ຍີ່ປຸ່ນ ຢາກມີ ສາຍພົວພັນ ທີ່ດີຂຶ້ນ ກັບ ຈີນ
ປະທານາທິບໍດີ Shinzo Abe ​ໄດ້​ຊຸກຍູ້ ​​ໃຫ້ມີສາຍພົວ​ພັນ ທີ່ດີຂຶ້ນກັບຈີນ ໃນ​ລະຫວ່າງ​ການ​ປະຊຸມກັນ​ສັ້ນໆ ​ຢູ່ຣັດ​ເຊຍ ກັບ​ປະທານປະເທດຈີນ.
ຍີ່ປຸ່ນ ກ່າວວ່າ ປະທານາທິບໍດີ Shinzo Abe ໄດ້ຊຸກຍູ້ໃຫ້ສາຍ ພົວພັນກັບ ຈີນດີຂຶ້ນ ໃນຂະນະທີ່ມີການປະຊຸມກັນເປັນເວລາ ສັ້ນໆ ຢູ່ຣັດເຊຍກັບປະທານາທິບໍດີ ຈີນ ທ່ານ Xi Jingping ບັນດາເຈົ້າໜ້າທີ່ຍີ່ປຸ່ນ ໃນກຸງໂຕກຽວ ກ່າວໃນວັນສຸກມື້ນີ້ວ່າການ ພົບປະກັນເວລາຫ້ານາທີ ໄດ້ເກີດຂື້ນຢູ່ນອກກອງປະຊຸມສຸດຍອດ G20 ທີ່ນະຄອນ St Petersburg ການພົບປະກັນໃນລັກຊະນະນີ້ ແມ່ນມັກມີສະເໝີ  ນັບຕັ້ງແຕ່ ສາຍພົວພັນຍີ່ປຸ່ນ-ຈີນ ໄດ້ຖືກທໍາລາຍ ຍ້ອນການຜິດຖຽງກັນ ເລື້ອງເຂດນໍ້າ ແດນດິນມາເປັນເວລາຫຼາຍທົດສະວັດ ອົງການຂ່າວ ຊິນຫົວ ທາງການຈີນ ໄດ້ຮັບຮູ້ເຖິງການພົບປະຂອງ ສອງຜູ້ນໍາ ໃນວັນພະຫັດວານນີ້ ຫລັງຈາກ ທ່ານ Xi “ໄດ້ປະເຊິນ ໜ້າ” ກັບທ່ານ Abe ຢູ່ໃນຫ້ອງບຸກຄົນຜູ້ສໍາຄັນ ຫຼືຫ້ອງວີໄອພີ ທີ່ ກອງປະຊຸມ G20 ອົງການຂ່າວ ຊິນຫົວ ກ່າວວ່າ ທ່ານ Xi ໄດ້ສະແດງຄວາມເປັນຫ່ວງວ່າສາຍພົວພັນ ຈີນ-ຍີ່ປຸ່ນ ຈະຕົກຢູ່ໃນ “ຄວາມລຳບາກ” ທີ່ກຸງປັກກິ່ງ “ບໍ່ປະສົງຈະໄດ້ເຫັນ ”ແຕ່ວ່າ ໃນ ວັນພະຫັດວານນີ້ໂຄສົກຜູ້ແທນຈີນ ທີ່ກອງປະຊຸມສຸດຍອດກ່າວວ່າ ຄວາມຮັບຜິດຊອບ ຂອງການປັບປຸງສາຍພົວພັນນັ້ນ “ບໍ່ໄດ້ຂື້ນຢູ່ກັບຈີນ ” ຈີນໄດ້ໂກດແຄ້ນ ຫລັງຈາກຍີ່ປຸ່ນໄດ້ຊື້ເອົາໝູ່ເກາະ ທີ່ໂຕ້ແຍ້ງກັນນັ້ນ ຈາກເຈົ້າຂອງດິນ ເອກະຊົນຍີ່ປຸ່ນ ຢູ່ໃນທະເລຈີນຕາເວັນອອກ